Otto Valle

Otto Ferdinand Valle (4. tammikuuta 1899 Helsinki – 28. marraskuuta 1969 Helsinki) oli suomalainen maataloustutkija.

Valle valmistui Helsingin yliopistosta filosofian kandidaatiksi vuonna 1922 ja agronomiksi vuonna 1923 sekä väitteli maatalous- ja metsätieteen tohtoriksi vuonna 1933.Agronomimatrikkeli 2010, s. 689. Helsinki: Agronomiliitto, 2010. 

Valle toimi Hankkijan kasvinjalostuslaitoksen johtajana 1934–1942. Sen jälkeen hän oli Maatalouden tutkimuskeskuksen kasvinviljelylaitoksen johtaja ja professori vuodesta 1942 vuoteen 1966. Helsingin yliopistossa hän oli maanviljelysopin dosentti vuodesta 1934. Hänen julkaisujaan on muun muassa Öljykasvien viljelys (1943).Otavan Iso tietosanakirja, osa 9, p. 828. 

Vallen puoliso oli Ester Johanna Somer, perheen pojasta Ilppo Olavi Vallesta (s. 1934) tuli lääkäri.

Valle oli kokoomuksen edustajana Helsingin maalaiskunnan kunnanvaltuustossa vuosina 1945–1961. Hän oli myös presidentin valitsijamiehenä vuoden 1956 vaalissa.Kuulutus (tilaajille) Helsingin Sanomat 3.2.1956, s. 24. HS Aikakone. Viitattu 10.3.2024.

Lähteet

Aiheesta muualla


Luokka:Suomalaiset maataloustieteilijät
Luokka:Suomalaiset professorit
Luokka:Vantaan kaupunginvaltuutetut
Luokka:Kansallisen Kokoomuksen poliitikot
Luokka:Vuonna 1899 syntyneet
Luokka:Vuonna 1969 kuolleet